text: Rumænere sigtet for at stjæle cykler til over 150.000 kroner
  27 juli 2017 kl. 16.29
  To rumænere er blevet anholdt i Tyskland med 15 stjålne cykler fra Danmark. De er nu varetægtsfængslet i 14 dage. 
  Få kilometer efter, at de var kørt over grænsen til Tyskland, blev to rumænske mænd stoppet. Bag i deres lastbil havde de 15 cykler, som politiet regner med er stjålne.
  Seks af cyklerne, som er stjålet i Vejle, Kolding og København, er særligt værdifulde, deres værdi alene er cirka 150.000 kroner. Hvor meget de ni andre cykler er værd, ved politiet endnu ikke.
  I dag blev de to mænd fremstillet i et lukket grundlovsforhør. Her blev de to mænd, på 29 og 30 år, varetægtsfængslet i 14 dage, sigtet for at have stjålet de 15 cykler. Begge mænd nægter sig skyldige.
  De to mænd blev stoppet i lastbilen i Tyskland den 25. juni. For to dage siden blev de to mænd udleveret til Syd- og Sønderjyllands Politi.
  
  